พล.ต.จำลอง คุณสงค์ เสนาธิการ กอ.รมน.ภาค 4 กล่าวว่า น่าจะเป็นเรื่องดีที่ พล.อ.ไพศาลจะเข้ามารับผิดชอบการแก้ไขปัญหาความสงบในพื้นที่ชายแดนใต้อย่างจริงจัง เนื่องจากภารกิจการแก้ไขปัญหาความไม่สงบเป็นเรื่องละเอียดอ่อน ต้องอาศัยทั้งงานด้านยุทธวิธีและยุทธการ ตลอดจนการทำชุมชนให้เกิดความเข้มแข็ง ซึ่งจำเป็นต้องอาศัยการทำงานที่ต่อเนื่องและเข้าใจอย่างลึกซึ้ง เพื่อขับเคลื่อนระบบงานให้เกิดความรวดเร็วและมีความเป็นเอกภาพ หรือมีเจ้าภาพที่ชัดเจน"เนื่องจากปัจจุบัน พล.อ.สนธิซึ่งรับผิดชอบความมั่นคงมีภารกิจที่ต้องรับผิดชอบมากมายที่ต้องดำเนินการอย่างเร่งด่วน ทำให้ไม่สามารถเข้ามาดำเนินการแก้ไขปัญหาชายแดนใต้เต็มที่ จึงมอบหมายให้ พล.อ.ไพศาล เข้ามาช่วยแบ่งเบาภาระปัญหาชายแดนใต้ เชื่อว่าจะสามารถช่วยผลักดันให้การดำเนินงานต่างๆ เร็วขึ้น" พล.ต.จำลองกล่าวเสนาธิการ กอ.รมน.ภาค 4 กล่าวอีกว่า การที่ พล.อ.สนธิให้ใครเข้ามาดูแลรับผิดชอบปัญหาภาคใต้ ไม่ใช่ปัญหาสำคัญ เพราะเชื่อว่าทุกคนที่เข้ามารับผิดชอบมีความตั้งใจในการเข้ามาคลี่คลายเหตุการณ์ให้เกิดสันติสุขโดยเร็ว และมั่นใจว่าเจ้าหน้าที่ทุกฝ่ายพร้อมร่วมภารกิจนี้อย่างเต็มที่ ส่วนรูปแบบการดำเนินงานที่อาจต้องปรับเปลี่ยนบ้าง ต้องรอให้ พล.อ.ไพศาลลงพื้นที่หารือร่วมกับ พล.ท.วิโรจน์ บัวจรูญ แม่ทัพภาคที่ 4 เพื่อซักถามและติดตามปัญหาอย่างใกล้ชิดอีกครั้งก่อนการตัดสินใจคาดว่าประมาณ 1 สัปดาห์จะชัดเจนมากขึ้น
ใครคือผู้รับผิดชอบการแก้ปัญหาความสงบในพื้นที่ชายแดนใต้อย่างจริงจัง 
พล.ต.จําลอง คุณสงค์ เสนาธิการ กอ.รมน.ภาค 4